kardosdrur/scandi-wiki huggingface dataset:
Philippe de Champaigne

Philippe de Champaigne (Champagne) (26. maj 1602 i Bryssel – 12. august 1674 i Paris) var en nedderlandsk-fransk maler.

Karriere 
Champaigne blev oplært i sin fødeby bl.a. af Fouquière. Han ankom til Paris i 1621, hvor han først arbejdede under Jean-Baptiste Lallemand. Her stiftede han bekendtskab med Nicolas Poussin, som kom til at påvirke Champaignes udvikling mærkbart. Han arbejdede også under Nicolas Duchesnes vejledning på Luxembourg-Slottet. Marie af Medicis blev opmærksom på ham, og efter Duchesnes død blev han udnævnt til enkedronningens første  hofmaler. I 1648 blev han medlem af akademiet, derpå professor og rektor ved samme. 

Som hofmaler arbejdede han for kirken (bl.a. en suite til Karmeliterkirken i Faubourg St Jacques), og han malede Ludvig XIII's løfte samt arbejdede for Richelieu, hvis portræt han udførte gentagne gange, og hvis slotte han udsmykkede. 

Senere blev han alvorligere, og jansenismen blev en del af hans udtryk. Hans datter, Catharina, der var nonne, blev alvorligt syg og blev helbredt på mystisk vis. Det inspirerede ham til det berømte billede De to nonner, Marie Angélique Arnauld og Catherine de Sainte-Suzanne, i bøn. Hans sidste arbejde, portrættet af præsident Guillaume de Lamoignon, er fra 1671.

Hans nevø og medarbejder Jean Baptiste Champaigne fra Bryssel blev professor ved akademiet der.

Galleri

Litteratur 

Augustin Gazier, Filippe et Jean-Baptiste Champaigne, Paris, 1893

Kilde 
 

Malere fra Frankrig
Personer fra Bruxelles
Malere fra Nederlandene
Hofmalere fra Frankrig
Portrætmalere
Franskmænd i 1600-tallet
Barokmalere
Medlemmer af Académie royale de peinture et de sculpture
UEFA Champions League 2000-01

UEFA Champions League 2000-01 var den 9. udgave af fodboldturneringen UEFA Champions League. Tuneringen blev vundet af Bayern München, der i finalen besejrede Valencia 5–4 efter straffesparkkonkurrence efter at de to hold havde spillet 1–1 efter forlænget spilletid. Det var Bayern Münchens første Champions League titel, og den fjerde gang klubben vandt den mesterholdenes europæiske turnering. Valencia tabte for anden gang i træk en Champions League finale, da de året før tabte finalen til Real Madrid.

Turneringens topscorer blev Raúl (Real Madrid) med 7 mål. 

Fra Danmark deltog Brøndby IF i kvalifikationsturneringen. Brøndby indtrådte i kvalifikationsturneringens 2. runde, hvor de besejrede KR Reykjavik samlet 3-1. I kvalifikationens tredje runde indtrådte de danske mestree fra Herfølge Boldklub, der dog blev slået samlet 6-0 af Glasgow Rangers. Brøndby blev ligeledes slået ud af kvalifikationens 3. runde, da de samlet tabte 0-2 til Hamburger SV.

Kvalifikation

Første kvalifikationsrunde 

|}

Anden kvalifikationsrunde 

|}

Tredje kvalifikationsrunde 

|}

Gruppespil 1

Gruppe A

Gruppe B

Gruppe C

Gruppe D

Gruppe E

Gruppe F

Gruppe G

Gruppe H

Gruppespil 2

Gruppe A

Gruppe B

Gruppe C

Gruppe D

Slutspil

Overblik

Kvartfinaler 

|}

Semifinaler 

|}

Finale

Statistik

Topmålscorere 
Topscorere (kvalifikationsrunder er ikke medtaget) er som følger:

Referencer

Eksterne henvisninger 
 Resultater
 Finalen på UEFA's hjemmeside
Oyster card

Oyster card er navnet på det elektroniske billetsystem, der benyttes som betalingsmiddel i den kollektive trafik i Greater London i Storbritannien. Alle Transport for Londons ruter samt flere jernbaneselskaber der kører lokaltrafik i Greater London godtager kortet. Kortet blev indført i 2003, og i juni 2010 var over 34 millioner kort blevet udstedt, og mere end 80 procent af alle rejser foretaget på Transport for Londons ruter bliver betalt med Oyster card.

Se også 
Rejsekort

Eksterne henvisninger 

 Transport for Londons side om Oyster card 

Kollektiv trafik
Transport i London
Etableret i 2003
Trådløse betalingskort
Leelo Tungal

Leelo Tungal (født 22. juni 1947 i Tallinn, Estiske SSR, Sovjetunionen) er en estisk poet, børnebogsforfatter, redaktør og librettist.

Livsforløb og karriere 
Tungal studerede estisk litteratur ved Universitetet i Tartu. Efter sin eksamen har hun arbejdedet som lærer, redaktør, drama- og litteraturkonsulent for Det estiske dukketeater, og som freelanceskribent. I 1994 grundlagde hun børnemagasinet Hea Laps ("Det gode barn") og har været chefredaktør for bladet lige siden. Hun har udgivet over 60 bøger for både børn, unge og voksne, har skrevet adskillige libretti for estiske komponister, og har oversat børnepoesi og skuespil fra bulgarsk, engelsk, finsk, russisk og flere andre sprog. Hun var gift med komponisten Raimo Kangro (1949-2001).

Bibliografi (i udvalg)

Poesi for voksne 
 1966 Kummaliselt kiivitajad kurtsid
 1974 Õitsev kuristik
 1979 Veni, vidi, vidiit...
 1979 Raamat ja kask
 1981 Mullaketraja
 1982 Tedre mäng
 1986 Valguse aine
 1993 Ei nime, ei hinda
 1994 Ainus kangelastegu on naeratus
 2002 Käsi on valge, süsi on must
 2007 Täisminevik

Børnedigte 
 1976 Koera elu
 1978 Hundi lugemine
 1982 Väike ranits
 1983 Seltsis on segasem
 1983 Tondu
 1985 Tere-tere
 1988 Vana vahva lasteaed
 1991 Ema abilised
 1992 Aastaring
 1993 Põrsas Pamp
 1994 Põrsapõli
 2000 Marjajuur lume all
 2001 Kirjad jõuluvanale
 2004 Lepatriinu faksiga
 2006 Lätikeelne jäätis
 2009 Loomabeebits

Romaner og noveller 
 1978 Ilus vana naine (noveller)
 1980 Neitsi Maarja neli päeva (ungdomsroman)
 2008 Seltsimees Laps ja suured inimesed (selvbiografisk roman)
 2009 Samet ja saepuru (roman, fortsættelse af Seltsimees Laps ja suured inimesed)

Børnebøger 
 1983 Pool koera
 1986 Kartul, lehm ja kosmonaut
 1986 Kirju liblika suvi
 1989 Pille, Madis ja teised
 1989 Kristiina, see keskmine
 1991 Barbara ja suvekoerad
 1993 Vampiir ja pioneer
 1994 Barbara ja sügiskoerad
 1997 Kollitame, kummitame

Priser 
 1995 Karl Eduard Sööt Prisen for børnelitteratur
 1997 Estlands Kulturfonds litteraturpris for børnelitteratur :et:Kultuurkapitali kirjanduse sihtkapitali aastapreemia
 1999 Julius Oro Prisen for børneliteratur
 2000 Karl Eduard Sööt Prisen for børnelitteratur
 2007 Karl Eduard Sööt Prisen for børnelitteratur
 2007 Muhvi Auhind for promovering af børnelitteratur
 2008 Harjumaa Kultuuripärl (Harjumaas kulturperle)Leelo Tungal pälvis "Harjumaa Kultuuripärli" preemia - Eesti Päevaleht
 2010 Member of IBBY Honour List
 2015 Ferdinand Johann Wiedemann sprogprisen

Referencer

Litteratur 
Cornelius Hasselblatt: Geschichte der estnischen Literatur., Berlin og New York 2006, s. 628

Eksterne henvisninger 
 Biografi Estlands Børnelitteraturcenter 

Oversættere fra Estland
Digtere fra Estland
Novelleforfattere fra Estland
Romanforfattere fra Estland
Børnebogsforfattere fra Estland
Librettister
Journalister fra Estland
Publicister
Digtere fra Sovjetunionen
Skønlitterære forfattere fra Sovjetunionen
Christian Jørgen Hauch

Christian Jørgen Hauch (født 16. september 1795 i Rendsborg, død 3. januar 1859 i København) var en dansk departementschef.

Han var en søn af oberstløjtnant Johannes Christian Hauch (1745-1810) og Ida Vilhelmine født Folsach (1766-1807), blev 1814 student fra Viborg lærde Skole, blev 1818 cand. jur., blev samme år volontør i Rentekammerets holsten-lauenborgske renteskriverkontor, 1819 kammerjunker og auskultant i Rentekammeret, 1821 assessor auscultans under direktionen for statsgælden og den synkende fond, 1824 virkelig assessor sammesteds, 1. november 1828 Ridder af Dannebrogordenen, 1831 medlem af direktionen for statsgælden og den synkende fond, 1836 kammerherre, 28. juni 1845 Dannebrogsmand, 1848 chef for Finansministeriets departement for de udenlandske betalinger, 1850 revisor ved Vilhelminestiftelsen, 6. oktober 1853 Kommandør af Dannebrog og døde 3. januar 1859 i København.

Han blev 4. juni 1824 på Frederiksberg gift med Caroline Henrikke Aagine Høyer (13. oktober 1801 i København - 11. marts 1891 sammesteds), datter af løjtnant, senere major Henrik Aagesen Høyer og Hendrikke Platou.

Kilder 
 

Jurister fra Danmark
Departementschefer i Finansministeriet
Kommandører af 1. grad af Dannebrog
Personer fra Rendsborg
Danskere i 1800-tallet
Kammerherrer fra Danmark
Christian Jørgen
Studenter fra Viborg Katedralskole
(25143) Itokawa

(25143) Itokawa er en nærjords-asteroide af apollotypen, der også krydser Mars bane. Den blev opdaget i 1998 af LINEAR-projektet, og fik den midlertidige betegnelse 1998 SF36 og efterfølgende serienr. 25143. Den fik sit endelige navn i august 2003, hvor den blev opkaldt efter den afdøde japanske raketingeniør Hideo Itokawa, og grundlægger af Japans rumindustri.
Itokawa blev den anden asteroide, der fik besøg af en rumsonde – Hayabusa – der tog prøver af overfladen, og den første der fik prøverne returneret til Jorden.

Karakteristika 
Itokawa er en silikatrig S-type asteroide. På radaroptagelser fra Goldstone observatoriet i Californien, taget i løbet af en periode på knap 14 dage i foråret 2001, ses den som en ellipsoide med dimensionerne 630 ± 60 m lang og 250 ± 30 m bred, omend lidt asymmetrisk i enderne.
Hayabusa missionen, beskrevet nedenfor, bekræftede denne iagttagelse, og foreslog desuden at asteroiden oprindeligt kunne have været en dobbeltasteroide – to næsten ens asteroider i kredsløb om hinanden – som langsomt havde nærmet sig hinanden, for til sidst at hægte sig sammen. Hayabusa missionens billeder (se eksternt link) viser en overraskende mangel på kratere, men derimod en meget rå overflade oversået med blokke (store sten), beskrevet af Hayabusa-folkene, som en bunke murbrokker (“rubble pile”). Dette betyder at Itokawa ikke er en monolit, men en bunke af mindre sten, der er blevet svejset sammen som tiden gik.

Hayabusa missionen 

Den japanske rumforskningsorganisation – JAXA, opsendte den 9. maj 2003 rumsonden Hayabusa, der efter adskillige forsøg og mindre uheld landede på Itokawa den 19. november 2005. Da selve prøvetagningen ikke gik som forberedt, forsøgte man at lande sonden igen seks dage senere. Også her viste det sig at noget ikke gik helt som ventet. Den landede dog igen, men efterfølgende mistede man kontakten med den i næsten halvanden måned. Efter en masse besværligheder med at få kontrol over Hayabusa, annoncerede JAXA den 7. marts 2006 at de havde genskabt kontakten. Herefter blev den sendt ind i en bane der skulle returnere den til Jorden. Rumsonden, eller mere præcist prøvekammeret, landede efter planen i det militære område Woomera Prohibited Area nord for Adelaide i South Australia, den 14. juni 2010. Resten af rumsonden brændte op i Jordens atmosfære ligesom en meteor.

Eksterne henvisninger 
 Particles captured on asteroid Itokawa on exhibition. Japan Aerospace Exploration Agency, JAXA 
 Nærbilleder på JAXA's hjemmeside   Hentet 26. feb. 2013.

Kilder 

Nærjords asteroider
Lincoln Near-Earth Asteroid Research

Lincoln Near-Earth Asteroid Research eller forkortet LINEAR, betegner et samarbejde mellem USA's luftvåben (United States Air Force), NASA, og MIT's Lincoln Laboratory (MIT står for Massachusetts Institute of Technology). Formålet med samarbejdet er at opdage og følge nærjords-asteroider. LINEAR står bag hovedparten af alle asteroideopdagelser fra 1998 frem til 2005.
Den 15. September 2011, havde LINEAR fundet 231.082 nye objekter, af hvilke mindst de 2423 var nærjords-asteroider. LINEAR projektet benyttede Lincoln Laboratory's faciliteter i White Sands Missile Range i New Mexico.

Kilder 

Eftersøgning af Nærjords-objekter
Astronomiske selskaber og institutioner
Massachusetts Institute of Technology
Avisen (flertydig)

Avisen kan henvise til flere artikler:

 Avisen - dansk tv-julekalender fra 1982
 Avisen.dk - dansk netavis

Se også
 Avis (og evt. Avis (biludlejningsfirma))
Wenche Wensberg

Wenche Wensberg er en norsk håndboldspiller. Hun spillede 50 kampe og scorede 15 mål for Norges håndboldlandshold mellem 1973 og 1977. Hun deltog også under VM 1973 og VM 1975.

Kilder 

Håndboldspillere fra Norge
Kommunikationsforum

Kommunikationsforum er et online fagmagasin for folk med interesse for kommunikation.

Kommunikationsforum blev etableret i 1999.

Kilder

Eksterne henvisninger 

 https://www.kommunikationsforum.dk/

Etableret i 1999
Tidsskrifter fra Danmark
Debatfora fra Danmark
Anne Aanestad Winter

Anne Aanestad Winter er en norsk håndboldspiller. Hun spillede 55 kampe og scorede 63 mål for Norges håndboldlandshold mellem 1974 og 1977. Hun deltog også under VM 1975 hvor holdet kom på en 8.-plads.

Kilder 

Håndboldspillere fra Norge
Eldbjørg Willassen

Eldbjørg Willassen er en norsk håndboldspiller. Hun spillede 60 kampe og scorede 0 mål for Norges håndboldlandshold mellem 1965 og 1971. Hun deltog også under VM 1971 hvor holdet kom på en 7.-plads.

Kilder 

Håndboldspillere fra Norge
Mercedes-Benz LN

Mercedes-Benz LN var en lastbil bygget i to generationer af den tyske bilfabrikant Mercedes-Benz mellem 1965 og 1998.

LN1 (1965−1984) 
I januar 1965 introducerede Mercedes-Benz deres mellemtunge lastbil LP 608, hvor det første ciffer i modelbetegnelsen angav bilens tilladte totalvægt i tons, mens de to sidste cifre angav motorens effekt divideret med 10. Motoren var en firecylindret udgave af den gennemprøvede OM 300-series dieselmotorer med direkte indsprøjtning. Førerhusets formgivning mindede om de større LP-modeller med sine rektangulære former, og også her var førerhuset fast monteret på chassiset, så al løbende vedligeholdelse fandt sted via en serviceluge indvendigt i bilen. I 1967 blev modelprogrammet udvidet med LP 808 med højere lasteevne, og i 1970 tilkom endnu kraftigere varianter med sekscylindrede motorer med op til 130 hk.

LN2 (1984−1998) 
I 1984 introduceredes en ny generation mellemtunge lastbiler, og med den introduceredes også et tipbart førerhus. Den nye modelserie fandtes i et stort antal varianter med totalvægt mellem 6,3 og 13 tons. De fire- og sekscylindrede motorer fandtes med effekt mellem 90 og 204 hk. Senere tilkom endnu kraftigere versioner, som overlappede de større lastbiler. Siden Schwere Klasse ("den tunge klasse") introduceredes i 1988, er LN-modellerne ofte blevet benævnt LK eller Leichte Klasse ("den lette klasse").

Billeder

Kilder

Eksterne henvisninger 

LN
Baghjulstrukne biler
Biler introduceret i 1965
Biler fra 1960'erne
Biler fra 1970'erne
Biler fra 1980'erne
Biler fra 1990'erne
Acai-bær

Acai-bær (udtale: a-saj) er bærret fra acaipalmen (Euterpe oleracea), der har sit oprindelige voksested langs floder i Sydamerikas Amazonregnskov. Bærrene høstes både vildt og i plantager. Ud fra bærrene producerer Amazonas urbefolkning juice og vin, og bærrene er siden begyndelsen af 2000-tallet blevet stærkt udnyttet kommercielt på grund af påstande om en høj sundhedsværdi. De ædes desuden af mange dyr, bl.a fugle og gnavere.

Udseende 
Bærrene er runde med en diameter på 1-2 centimeter. Ved modenhed bliver de mørkt purpur i farven. De høstes normalt i tørtiden mellem juli og december. De sidder i klaser, der kan veje op til 6 kilogram.

Sundhedsværdi 
Siden 2005 er acai-bær blevet kendt for et højt indhold af antioxidanter, men der har manglet videnskabeligt grundlag for påstanden. Det er således blevet kaldt superfood, men det er dog ikke af højere næringsværdi end mange andre bær. Det er blevet hævdet, at Acai-bærret skulle mindske risikoen for hjerte-kar-sygdomme, kræft, alzheimer og mange andre kroniske sygdomme. Dette er dog aldrig blevet dokumenteret. Acai-bærret er blevet nævnt hos Oprah Winfrey i et indslag om sunde madvarer. Det er siden blevet kaldt et middel til at tabe sig, f.eks. på facebook.

Referencer

Eksterne henvisninger 
 Margaret Cymerys et al. Palm trees and diverse other species fra www.fao.org
 PACSOA Palms and Cycads wiki

Bær
Nytteplanter
Johan Frederik Lorenzen

Johan Frederik Lorenzen (25. februar 1831 i Haderslev – 18. oktober 1907) var en dansk officer, bror til H.R. Hiort-Lorenzen.

Han var en søn af Peter Hiort Lorenzen. Fra 1850 til 1855 var han elev på Den kongelige militære Højskole og blev i 1853 sekondløjtnant i Ingeniørkorpset med aldersorden fra 1850. I 1855 foretog han en rejse til udlandet, gennemgik fra 1855 til 1857 Generalstabsafdelingen og blev derefter generalstabsaspirant og premierløjtnant i Ingeniørkorpset. Han gjorde dernæst tjeneste ved de forskellige våben og udnævntes 1862 til adjoint i Generalstaben og kaptajn. Fra 1863 til 1867 beordredes han til tjeneste i Krigsministeriet under direktøren for kommandoen og virkede altså her under krigen 1864, ligesom han også det nævnte år blev medlem af en til omordning af søtransportvæsenet nedsat kommission, medens han efter krigen hjalp til ved udarbejdelsen af forskellige hærlovforslag. 1864 blev han Ridder af Dannebrog og af Den Nederlandske Løveorden. I 1867 blev han kompagnichef ved 16. Bataljon og i 1870 stabschef ved 2. jyske Brigade, men kom året efter atter til Generalstaben og til tjeneste i Krigsministeriet. I 1874 var han souschef ved lejrdivisionen og udnævntes i 1876 til oberst i Generalstaben og chef for dennes topografiske afdeling. 1. september 1879 blev han Dannebrogsmand og var stabschef ved lejrdivisionen og forsattes i 1882 til fodfolket som chef for 13. Bataljon, medens han i 1884 blev chef for 2. Regiment og kommandant på Kronborg. Udnævnt til generalmajor i 1886 blev han chef for 2. jyske Brigade og i 1891 chef for 1. sjællandske Brigade og Kommandør af Dannebrog af 1. grad. Han blev 1897 generalløjtnant og chef for 2. Generalkommando og fik Storkorset af Dannebrog 23. februar 1899. 1901 fik han afsked.

Lorenzen blev 25. september 1858 ægteviet til Christiane Antonie Marie Reinholdine Bruun Muus (1835-1923), datter af grosserer, konsul Elias Bendz Muus.

Han er gengivet i fotografier af Emil Rye og Arthur Gylstorff (Det Kongelige Bibliotek).

Kilder 

 
 V.E. Tychsen, Fortifikations-Etaterne og Ingenieurkorpset 1684-1893.
 Johannes Madsen, De Kgl. Danske Ridderordener: Personalhistorisk Festskrift udgivet i anledning af Hans Majestæt Kong Christian Den Niendes 40 aarige Regeringsjubilæum paa foranstaltning af H. F. Grandjean Oberstlieutenant, A. Christiansen 1903, s. 189.

Generalløjtnanter fra Danmark
Storkors af Dannebrog
Ingeniørofficerer fra Danmark
Personer fra Haderslev
Danskere i 1800-tallet
Tebirkes

Tebirkes er et stykke dansk morgenbrød af wienerbrødstypen lavet af butterdej (smør, mel, salt, vand/mælk), smurt med pisket æg og sukker og drysset med birkes. De er med fyld af remonce (smør, sukker). Remonce giver en næsten karamelagtig konsistens.
En jydebirkes er en Tebirkes hvor man har valgt at undlade remoncen.

Varianter 

Der findes flere varianter og benævnelser af tebirkes:
 Birkes - uden remonce
 Grovbirkes - uden remonce og lavet af grahamsmel eller grove kerner.
 Tebirkes - med eller uden remonce. Også kaldet smørbirkes.
 Chokoladebirkes - tebirkes med chokolade.
 Ostebirkes - tebirkes med ost som fyld.
 Havrebirkes - en grovbirkes baseret på havre.

Oprindelse 

Oprindelsen af tebirkes er uklar. I følge én kilde stammer tebirkes som wienerbrød fra Østrig i 1800-tallet. Østrigske bagere bragte traditionen med blandinger af smør og brød til Danmark under en bagerstrejke. Danske bagere tog opskriften til sig, men tilføjede mere smør og sukker, forskellig sødt fyld og forskellige dejfoldninger inden bagning.

Birkes (eller berkes)
 er et gammelt ord for brød bagt af hvedemel og bestrøet med valmuefrø. Oprindelig brugt om det jødiske sabbatsbrød.

Det vides ikke hvorfor det hedder tebirkes.

Trivia 

Da tebirkes består af op til 70% smør, er kalorieindholdet højt, ca. 415 kilokalorier / 1739 kJ per 100 g.

Dejen til tebirkes kan også bruges til croissanter.

Hvis den samme tebirkesdej strækkes langt ud og vrides før bagning får man en frøsnapper ud af det.

Tebirkes kendes ikke i udlandet og har derfor ikke noget navn på andre sprog.

Kilder 

Wienerbrød
Mad fra Danmark
Danske kager
Ida E. Jacobsen

Ida Ekeli Jacobsen (født 3. april 1987) er en norsk håndboldspiller som har spillet på Gjerpen Håndballs A-hold. Pt. spiller hun på rekrutholdet.

Eksterne henvisninger 
 Ida E. Jacobsens profil hos altomfotball.no 

Håndboldspillere fra Norge
Håndboldspillere fra Gjerpen Idrettsforening
Goda

Foreningen GODA er grundlagt af og finansieret af Bryggeriforeningen, Foreningen af Danske Spiritusfabrikanter og Vin og Spiritus organisationen i Danmark (V.S.O.D.). GODA er en forkortelse for god alkoholkultur.

GODA blev nedlagt i 2018.

Eksterne henvisninger 
 GODA.dk – officiel hjemmeside

Alkohol
Organisationer fra Danmark
Ny form

Ny Form er en kæde af sportsbutikker, der blev etableret i 1986. Kæden omfatter pr. juli 2016 28 butikker i Danmark og én butik i Tyskland og én butik i Sverige. 

Den første Ny Form butik åbnede på  Rømø og forhandlede  brugskunst samt sports- og fritidsartikler. I dag sælger Ny Form butikkerne udelukkende sports- og fritidsrelaterede varer. Butikkerne er placeret ved turistdestinationer rundt om i Danmark og henvender sig overvejende til turister.

I 2009 lancerede Ny Form en webshop.

Ny Forms hovedlager er placeret i Kolding.

Ny Form drives af aktieselskabet Ny-Form, Kolding A/S. Selskabet havde i 2015 et bruttofortjeneste på 63,5 mio. kr. og en egenkapital på 43 mio. kr. Virksomheden beskæftigede i 2015 119 medarbejdere.

Noter

Eksterne henvisninger 
Liste over butikker i kæden

Etableret i 1986
Sportsforretningskæder i Danmark
Mikael Hakim

Mikael Hakim er en historisk roman skrevet af den finske forfatter  Mika Waltari i 1949.
Den er efterfølger til Mikael Karvajalka og handler om Mikaels liv i 1500-tallets Europa, og hvordan har går fra at være kristen til at blive muslim og stiger i graderne ved Süleyman 1. hof.

Litteratur fra Finland
Litteratur i 1949
Romaner
Lorenz Lorenzen

Lorenz Lorenzen (30. oktober 1795 i Husum – 22. juni 1866 i Lüneburg) var en slesvigsk præst og stænderdeputeret.

Han var en søn af møllebygger, stadsbygmester i Husum Lorentz Lorentzen (6. januar 1753 - 3. november 1835) og Maria Dorothea født Petersen (1760 - 25. januar 1843), kom 1815 til Universitetet i Kiel og tog 1819 teologisk embedseksamen på Gottorp. Året efter udnævntes han til præst i Svavsted, 1829 til præst i Adelby og var 1839-40 konstitueret provst i Flensborg Provsti. I den slesvigske stænderforsamling sad han fra 1834-46 som kongevalgt gejstligt medlem og var på samme tid en af hertugen af Augustenborgs håndgangne mænd, fanatiker i sit had til alt dansk i den grad, at han i stænderne nægtede at have forstået dansk tale, uagtet han var præst i en dansktalende menighed. Under oprøret var han medlem af den slesvig-holstenske stænderforsamling, forlod før Istedslaget sit embede, fra hvilket han 1850 fik sin afsked. Da hans eneste søn som frivillig faldt i slaget ved Bov øgede det kun hans forbitrelse mod Danmark. Under krigen blev han som arrestant ført til København. Han blev, efter at være udelukket fra amnestien, 1852 superintendent i Lüneburg, hvor han døde natten mellem 22. og 23. juni 1866. 1840 var han blevet Ridder af Dannebrog, men mistede også sit ridderkors ved udelukkelsen fra amnestien.

Han havde 23. januar 1821 i Rendsborg ægtet Elisabeth Franziska Cathrine Christine Grothusen (8. juli 1799 i Niendorf - 21. september 1875 i Lüneburg), datter af toldkontrollør i Niendorf, senere overkontrollør for Slesvig og Holsten, justitsråd Gerhard Grothusen (1765-1832, gift 2. gang 1800 med Hedvig Christine Martens, 1777-1828) og Elisabeth Dorothea Martens (1773-1799) og søster til konferensråd Gerhard Grothusen.

Kilder 

 
 C.F. Wegener, Hertugen af Augustenborg, s. 25 ff.

Præster fra Danmark
Personer fra Husum (Slesvig)
Stænderdeputerede fra Slesvig
Danskere i 1800-tallet
Tyskere i 1800-tallet
Tilhængere af slesvig-holstenismen